José Blanco Pazos

José Blanco Pazos, nado na Baña o 11 de marzo de 1929 e finado en Negreira o 24 de decembro de 2022, foi un político galego do PPdeG.
 Traxectoria 
Emigrante en Buenos Aires, onde casou cunha negreiresa, retornou aos 69 anos a Negreira. Presentouse ás eleccións municipais de 1995 en Negreira encabezando a candidatura do PPdeG e foi elixido alcalde por maioría absoluta. Volveu ser elixido alcalde en 1999 e 2003, sempre con maioría absoluta. Logo de abandonar o PPdeG presentouse á alcaldía de Negreira nas municipais de 2011 polo Partido Blanco de Negreira (PBN) e foi elixido alcalde grazas a un pacto co PPdeG. En virtude deste acordo, dimitiu en xuño de 2013, e foi sucedido polo líder do PPdeG Juan Rey Maceira. A partir de entón foi primeiro tenente de alcalde e estivo á fronte de varias competencias no goberno municipal. Foi número 2 da lista do PPdeG nas municipais de 2015, porén o PSdeG-PSOE gañou as eleccións, polo que pasou á oposición e renunciou á súa acta pouco tempo despois. Finou en Negreira o 24 de decembro de 2022.La Voz de Galicia, Santiago, 26-12-2022, p. L2.

Distincións

En 2002 recibiu a Medalla de Bronce de Galicia.

 Notas 

 Véxase tamén 
 Outros artigos 
Eleccións municipais en Negreira

 Ligazóns externas 
Noticia en La Voz de Galicia
Noticia en La Voz de Galicia
José Blanco Pazos: “Trabajo y trabajaré siempre para el PP” Entrevista en El Correo Gallego

Categoría:Alcaldes de Negreira
Categoría:Alcaldes de Galicia polo PPdeG
Categoría:Alcaldes de Galicia de candidaturas independentes
Categoría:Alcaldes de Galicia durante a democracia
Categoría:Medalla de Bronce de Galicia
Categoría:Nados na Baña
Categoría:Nados en 1929
Categoría:Finados en 2022
Categoría:Personalidades de Galicia sen imaxes